# **นโยบายคุกกี้** (Cookie Policy)

นโยบายนี้จะให้ข้อมูลเกี่ยวกับคุกกี้ประเภทต่าง ๆ และเทคโนโลยีที่คล้ายกัน ซึ่งมีการใช้งานบน**เว็บไซต์ เว็บไซต์ที่แสดงบนอุปกรณ์มือถือ และแอปพลิเคชัน** (ต่อไปเรียกรวมกันว่า **“เว็บไซต์”**) ซึ่งควบคุมและจัดการโดยสภากาชาดไทย (ต่อไปเรียกว่า **“สภากาชาดไทย”**) โดยนโยบายนี้จะอธิบายว่าสภากาชาดไทยใช้คุกกี้อย่างไร เพื่ออะไร และท่านสามารถควบคุมคุกกี้อย่างไร ซึ่งนโยบายนี้จะใช้ควบคู่ไปกับ**ข้อตกลงการใช้บริการ** และ**นโยบายความเป็นส่วนบุคคล**

## คุกกี้คืออะไร

คุกกี้เป็นไฟล์ข้อมูลขนาดเล็ก จัดเก็บในลักษณะของ text ไฟล์ โดยเว็บไซต์ของสภากาชาดไทยจะส่งคุกกี้ไปยังเบราว์เซอร์ของท่าน และอาจมีการบันทึกลงในเครื่องคอมพิวเตอร์หรืออุปกรณ์ที่ท่านใช้เข้าเว็บไซต์ ซึ่งคุกกี้มีประโยชน์สำคัญในการทำให้เว็บไซต์สามารถจดจำการตั้งค่าต่าง ๆ บนอุปกรณ์ของท่านได้ แต่คุกกี้จะไม่มีการเก็บข้อมูลที่สามารถใช้ระบุตัวตนท่าน ทั้งนี้ ท่านสามารถค้นหาข้อมูลเพิ่มเติมเกี่ยวกับคุกกี้ได้ที่ [www.allaboutcookies.org](http://www.allaboutcookies.org)

## สภากาชาดไทยใช้คุกกี้อย่างไร

สภากาชาดไทยจะใช้คุกกี้และเทคโนโลยีอื่น ๆ ที่คล้ายกัน เพื่อวัตถุประสงค์ที่แตกต่างกัน ทั้งในทางเทคนิคและการปรับปรุงบริการของสภากาชาดไทย ดังนี้

* เพื่อช่วยจดจำข้อมูลเกี่ยวกับเบราว์เซอร์และการตั้งค่าของท่าน และช่วยให้ท่านเข้าใช้บริการเว็บไซต์ได้สะดวกรวดเร็ว
* เพื่อช่วยประเมินประสิทธิภาพและผลการให้บริการเว็บไซต์ที่ยังทำงานได้ไม่ดีและควรปรับปรุง
* เพื่อรวบรวมและวิเคราะห์ข้อมูลการเข้าเยี่ยมชมเว็บไซต์ที่จะทำให้สภากาชาดไทยเข้าใจว่าผู้คนมีความสนใจอะไร และมีการใช้บริการของสภากาชาดไทยอย่างไร ซึ่งเป็นสิ่งสำคัญต่อการปรับปรุงประสิทธิภาพและปรับปรุงบริการของสภากาชาดไทยให้ดียิ่งขึ้น
* เพื่อให้สภากาชาดไทยได้ส่งมอบประสบการณ์ในการใช้บริการเว็บไซต์ที่ดียิ่งขึ้นให้กับท่าน รวมถึงช่วยให้สภากาชาดไทยสามารถส่งมอบบริการและการประชาสัมพันธ์ได้ตรงตามสิ่งที่ท่านสนใจ

## สภากาชาดไทยใช้คุกกี้อะไรบ้าง

เว็บไซต์สภากาชาดไทยใช้คุกกี้ทั้งของสภากาชาดไทย (First party cookies)  และคุกกี้ที่เป็นของบุคคลอื่น (Third party cookies) ซึ่งกำหนดและตั้งค่าโดยผู้ให้บริการบุคคลภายนอก เช่น บริษัทภายนอกที่สภากาชาดไทยใช้บริการ เพื่อเพิ่มเติมคุณสมบัติของการทำงานให้กับเว็บไซต์ของสภากาชาดไทย

นอกจากนี้ สภากาชาดไทยอาจมีการฝังเนื้อหาหรือวีดีโอที่มาจากโซเชียลมีเดียเว็บไซต์ เช่น YouTube หรือ Facebook เป็นต้น ซึ่งเว็บไซต์เหล่านี้จะมีการกำหนดและตั้งค่าคุกกี้ขึ้นมาเองที่สภากาชาดไทยไม่สามารถควบคุมหรือรับผิดชอบต่อคุกกี้เหล่านั้นได้ ท่านควรเข้าไปอ่านและศึกษานโยบายคุกกี้ของบุคคลภายนอกที่เกี่ยวข้องดังกล่าวข้างต้นสำหรับข้อมูลเพิ่มเติมเกี่ยวกับการใช้คุกกี้ของพวกเขา

สภากาชาดไทยใช้คุกกี้อยู่ 2 ประเภทคือ

* **Session Cookies** เป็นคุกกี้ที่จะอยู่ชั่วคราวเพื่อจดจำท่านในระหว่างที่ท่านเข้าเยี่ยมชมเว็บไซต์ของสภากาชาดไทย เช่น เฝ้าติดตามภาษาที่ท่านได้ตั้งค่าและเลือกใช้ เป็นต้น และจะถูกลบออกจากเครื่องคอมพิวเตอร์หรืออุปกรณ์ของท่าน เมื่อท่านออกจากเว็บไซต์หรือได้ทำการปิดเว็บเบราว์เซอร์
* **Persistent Cookie** เป็นคุกกี้ที่จะอยู่ตามระยะเวลาที่กำหนดหรือจนกว่าท่านจะลบออก คุกกี้ประเภทนี้จะช่วยให้เว็บไซต์ของสภากาชาดไทยจดจำท่านและการตั้งค่าต่าง ๆ ของท่านเมื่อท่านกลับมาใช้งานเว็บไซต์อีกครั้ง ซึ่งจะช่วยให้ท่านเข้าใช้งานเว็บไซต์ได้สะดวกรวดเร็วยิ่งขึ้น

ทั้งนี้ คุกกี้ที่สภากาชาดไทยใช้อาจแบ่งตามวัตถุประสงค์การใช้งาน ได้ดังนี้

* **คุกกี้จำเป็นถาวร** **(Strictly necessary cookies**) คุกกี้ประเภทนี้มีความจำเป็นต่อการให้บริการเว็บไซต์ของสภากาชาดไทย เพื่อให้ท่านสามารถเข้าใช้งานในส่วนต่าง ๆ ของเว็บไซต์ได้ รวมถึงช่วยจดจำข้อมูลที่ท่านเคยให้ไว้ผ่านเว็บไซต์
* **คุกกี้การประมวลผลและวิเคราะห์ (Analytical/performance cookies)** คุกกี้นี้ช่วยให้สภากาชาดไทยเห็นการปฏิสัมพันธ์ของผู้ใช้งานในการใช้บริการเว็บไซต์ของสภากาชาดไทย รวมถึงหน้าเพจหรือพื้นที่ใดของเว็บไซต์ที่ได้รับความนิยม ตลอดจนการวิเคราะห์ข้อมูลด้านอื่น ๆ สภากาชาดไทยยังใช้ข้อมูลนี้เพื่อการปรับปรุงการทำงานของเว็บไซต์ และเพื่อเข้าใจพฤติกรรมของผู้ใช้งาน อย่างไรก็ดี ข้อมูลที่คุกกี้นี้เก็บรวบรวมจะเป็นข้อมูลที่ไม่สามารถระบุตัวตนได้ และถูกนำมาใช้วิเคราะห์ทางสถิติเท่านั้น
* **คุกกี้ฟังก์ชันการใช้งาน** **(Functionality cookies)** คุกกี้นี้จะช่วยให้เว็บไซต์ของสภากาชาดไทยจดจำตัวเลือกต่าง ๆ ที่ท่านได้ตั้งค่าไว้และช่วยให้เว็บไซต์ส่งมอบคุณสมบัติและเนื้อหาเพิ่มเติมให้ตรงกับการใช้งานของท่านได้ เช่น ช่วยจดจำชื่อบัญชีผู้ใช้งานของท่าน หรือจดจำการเปลี่ยนแปลงการตั้งค่าขนาดฟอนต์หรือการตั้งค่าต่าง ๆ ของหน้าเพจซึ่งท่านสามารถปรับแต่งได้
* **คุกกี้การกำหนดเป้าหมายหรือโฆษณา** **(Targeting/Advertising cookies)** คุกกี้นี้จะถูกบันทึกในคอมพิวเตอร์หรืออุปกรณ์ของท่านเพื่อช่วยจดจำการเข้าเยี่ยมของท่าน รวมถึงหน้าเพจและลิงก์ที่ท่านได้แวะเยี่ยมชมหรือที่ติดตาม ข้อมูลเหล่านี้สภากาชาดไทยจะใช้เพื่อปรับเปลี่ยนเว็บไซต์และจัดแคมเปญโฆษณาประชาสัมพันธ์ของสภากาชาดไทยให้ตรงกับความสนใจของท่าน
* **คุกกี้โซเชียลมีเดีย (Social media cookies**) เว็บไซต์ของสภากาชาดไทยอาจมีลิงก์ที่เชื่อมโยงไปยัง Facebook Twitter หรือโซเชียลมีเดียแพลตฟอร์มอื่น ๆ ซึ่งจะช่วยให้ท่านแบ่งปันเนื้อหาจากเว็บไซต์ของสภากาชาดไทยกับบุคคลอื่นบนโซเชียลมีเดียได้ รวมถึงการสร้างปฏิสัมพันธ์อื่น ๆ กับโซเชียลมีเดียเหล่านั้นผ่านทางเว็บไซต์ของสภากาชาดไทย ซึ่งผลที่ตามมาคือ คุกกี้เหล่านี้มีการกำหนดและตั้งค่าโดยผู้ให้บริการโซเชียลมีเดียที่เป็นบุคคลภายนอก เพื่อใช้ในการติดตามกิจกรรมออนไลน์ของท่าน สภากาชาดไทยไม่สามารถควบคุมข้อมูลที่มีการจัดเก็บโดยคุกกี้เหล่านี้ได้ สภากาชาดไทยขอแนะนำให้ท่านเข้าไปตรวจสอบแพลตฟอร์มโซเชียลมีเดียเหล่านั้นสำหรับข้อมูลเพิ่มเติมเกี่ยวกับคุกกี้และวิธีการจัดการคุกกี้ของผู้ให้บริการโซเชียลมีเดีย
1. **ท่านจะจัดการคุกกี้อย่างไร**

เบราว์เซอร์ส่วนใหญ่จะถูกตั้งค่าให้ยอมรับคุกกี้โดยอัตโนมัติ แต่ท่านสามารถเลือกยอมรับหรือปฏิเสธคุกกี้จากเว็บไซต์ของสภากาชาดไทยได้ตลอดเวลาโดยการตั้งค่าบนเบราว์เซอร์ที่ท่านใช้งาน

ลิงก์ด้านล่างนี้จะนำท่านไปสู่บริการ “การช่วยเหลือ” ของเบราว์เซอร์ต่าง ๆ ซึ่งเป็นที่นิยมใช้งานได้มีการบริการไว้ ท่านสามารถค้นหาข้อมูลการจัดการคุ้กกี้ของเบราว์เซอร์ที่ท่านใช้งานได้

* Internet Explorer

http://support.microsoft.com/kb/

* Google Chrome

http://support.google.com/chrome/bin/answer.py?hl=en&answer=95647

* Firefox

http://support.mozilla.org/en-US/kb/Cookies

* Safari

https://support.apple.com/en-gb/guide/safari/manage-cookies-and-website-data-sfri11471/mac

* Safari iOS

https://support.apple.com/en-us/HT201265

* Android

http://support.google.com/chrome/answer/2392971?hl=en-GB

ทั้งนี้ โปรดทราบว่า หากท่านเลือกที่จะปิดการใช้งานคุกกี้บนเบราว์เซอร์หรืออุปกรณ์ของท่าน ท่านอาจพบว่าบางส่วนของเว็บไซต์ของสภากาชาดไทยไม่สามารถทำงานหรือให้บริการได้เป็นปกติ

สำหรับข้อมูลอื่น ๆ เพิ่มเติมในเรื่องนี้ท่านสามารถเข้าไปอ่านได้ที่

* [https://www.aboutcookies.org/how-to-delete-cookies](https://www.aboutcookies.org/how-to-delete-cookies/)

สภากาชาดไทยจะไม่รับผิดชอบและสภากาชาดไทยไม่ได้มีความเกี่ยวข้องกับเว็บไซต์รวมทั้งเนื้อหาในเว็บไซต์ต่าง ๆ ที่กล่าวมาข้างบน

1. **ติดต่อสภากาชาดไทย**

**ส่งถึง: สภากาชาดไทย**

เจ้าหน้าที่คุ้มครองข้อมูลส่วนบุคคล

อาคารเทิดพระเกียรติฯ ชั้น 10 เลขที่ 1871 ถนนพระราม 4 แขวงปทุมวัน

เขตปทุมวัน กรุงเทพมหานคร 10330
 **อีเมล** dpo@redcross.or.th **โทรศัพท์** 0 2256 4015

1. **การเปลี่ยนแปลงนโยบาย (Policy Change)**

นโยบายนี้อาจมีการปรับปรุงเป็นครั้งคราว และสภากาชาดไทยจะมีการประกาศนโยบายที่มีการปรับปรุงใหม่บนหน้าเพจนี้ สภากาชาดไทยขอให้ท่านหมั่นเข้ามาตรวจสอบหน้าเพจนี้อย่างสม่ำเสมอ

วันที่มีผลใช้บังคับของนโยบาย ฉบับนี้ วันที่ 1 พฤศจิกายน 2564

 ลงชื่อ..............................................................

 (นายเตช บุนนาค)

 เลขาธิการสภากาชาดไทย

**ข้อความหน้าเว็บไซต์**

เว็บไซต์นี้ใช้คุกกี้มีการใช้คุกกี้ที่มีความจำเป็นต่อการให้บริการเว็บไซต์ของสภากาชาดไทย เพื่อให้ท่านสามารถเข้าใช้งานในส่วนต่างๆ ของเว็บไซต์ได้ ในการกด “ยอมรับคุกกี้” ท่านได้ตกลงให้สภากาชาดไทยใช้คุกกี้ เพื่อเพิ่มประสิทธิภาพในการทำงานและให้บริการของสภากาชาดไทย และให้มีการแชร์ข้อมูลเกี่ยวกับผู้เข้าชมงานที่เข้ามาใช้เว็บไซต์สภากาชาดไทยอย่างไรกับบุคคลที่สาม รวมถึงโซเชียลมีเดียแพลตฟอร์มสำหรับการประชาสัมพันธ์

 ท่านสามารถจัดการหรือปฏิเสธคุกกี้ได้โดยการตั้งค่า ทั้งนี้ ท่านสามารถเข้าไปอ่านรายละเอียดต่างๆ ได้ที่ **นโยบายคุกกี้ (Cookie Policy)** ของสภากาชาดไทย